पाएं अपने शहर की ताज़ा ख़बरें और फ्री ई-पेपरडाउनलोड करें
जिंदल स्टेनलेस ने शहर में ऑक्सीजन की आपूर्ति को लेकर एक और कदम बढ़ाया है। कोरोना महामारी के बीच शहर में ऑक्सीजन की मांग बढ़ती जा रही है। शहर के कई अस्पतालों में जिंदल स्टेनलेस ऑक्सीजन की आपूर्ति पहले से ही कर रही है लेकिन बीते कुछ दिनों में ही ये खपत बढ़कर दोगुनी हो चुकी है।
जिंदल स्टेनलेस की हिसार इकाई में प्रतिदिन 9 एमटी ऑक्सीजन का उत्पादन करके अस्पतालों में सप्लाई कर रहे हैं। मगर अब ये मांग दोगुनी तक पहुंच गई है।
जिंदल स्टेनलेस के प्रबंध निदेशक अभ्युदय जिंदल ने कहा इस संकट की घड़ी में हम परिवार की तरह काम कर रहे हैं। उड़ीसा में स्थित जेएसएल जाजपुर और जेएसपीएल अंगुल से ऑक्सीजन एयलिफ्ट करके हिसार ला रहे हैं। 14.79 एमटी की क्षमता वाला एक टैंकर चंडीगढ़ के लिए रवाना किया जा चुका है और आगे भी कई टैंकर भेजे जाने वाले हैंं।
इन अस्पतालों को दे रहे ऑक्सीजन : पिछले कुछ दिनों में जिंदल स्टेनलेस ने शहर के जिंदल अस्पताल, अग्रोहा मेडिकल कॉलेज, सुखदा, अपोलो, रविंद्र, गीतांजली, सीएमसी, सर्वोदय सहित सिविल अस्पताल सिरसा में प्रतिदिन लगभग 150 सिलेंडर से ज्यादा ऑक्सीजन की सप्लाई निशुल्क की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn